༼བཀའ་ཤག་དང་སྲིད་སྐྱོང་གིས་སྐུ་ངོ་སྤེན་པ་ཚེ་རིང་ལ་སྐྱོན་ཡོད་མདོག་གིས་གསལ་བཤད་ཅི་ཙམ་གནང་ཡང་།ཁོང་གིས་མ་འཇོན་པ་དེ་འདྲ་གང་ཡང་མ་རེད་སྙམ།གནད་དོན་འདི་ནི་ནང་ཚུན་ལ་ཕྲག་དོག་དང་།གུས་ཞབས་མ་ཞུས་པའི་སྐྱོན་ཆ་ཞིག་རེད།སྐུ་ངོ་སྤེན་པ་ཚེ་རིང་མཆོག་གིས་ངོ་ལོ་ཉི་ཤུ་ལྷག་གི་རིང་ལ་བཙན་བྱོལ་གཞུང་དུ་ཞབས་ཞུ་བསྒྲུབས་ནས་མི་མང་གི་སེམས་ཀྱི་དབུ་ཁྲིད་གལ་ཆེན་ཞིག་ཀྱང་ཆགས་ཡོད།ད་ཐེངས་བཀའ་ཤག་གམ་སྲིད་སྐྱོང་གིས་མཛད་སྤྱོད་འདི་ལྟར་གནང་བ་ནི་ངོ་མས་བློ་ཕམ་གྱི་གནས་རང་རེད།སྐུ་ཚབ་དོན་གཅོད་སྤེན་པ་ཚེ་རིང་མཆོག་གིས་ཕྱག་ལས་མང་བོ་གནང་སྟེ།མཛད་རྗེས་བཞག་དང་འཇོག་བཞིན་པ་ཡོངས་གྲགས་རེད།བོད་མིའི་སྒྲིག་འཛུགས་དྲ་བ་རུ་ཡང་དེའི་སྐོར་མང་བོ་བཀོད་ཡོད།ངས་འདིར་དོན་ཚན་བཅུ་འདྲེན་བྱ་རྒྱུ་ཡིན་ལ།འདི་དཔེ་མཚོན་ཙམ་ཡིན།ད་དུང་འདིར་མ་དྲངས་པ་མང་བོ་ཡོད་པ་ཤེས་དགོས།ད་དུང་འདིའི་རྒྱབ་ལྗོངས་གཞན་ཞིག་ཡིན་པ་ངས་ལོགས་སུ་འབྲི་རྒྱུ་ཡིན།༽